Okresná prokuratúra Vranov nad Topľou 
Nám. Slobody 5, 093 80 Vranov nad Topľou 	

Sp. zn. : Pv 756/11/7713	Vranov nad Topľou, 6.3.2012
EEČ : 2-61-25-2012

U Z N E S E N I E

Trestná vec:	obvinená XXXXX 
Prečin:	neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Vranov nad Topľou
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno e Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
ako súkromná podnikateľka, živnostníčka podnikajúca pod obchodným menom XXXXX - XXXXX XXXXX, IČO XXXXX v období od mesiaca jún 2010 do mesiaca marec 2011 bezdôvodne neodviedla do XXXXX XXXXX poistné na nemocenské poistenie, dôchodkové poistenie a poistenie v nezamestnanosti, ktoré zrazila zo mzdy svojmu zamestnancovi, čím jej takto vznikol na poistnom dlh vo výške 394,20-€ ku škode XXXXX XXXXX 
Právna veta:
lebo zanikla trestnosť činu
Odôvodnenie:
Vyšetrovateľ XXXXX XXXXX uznesením sp. zn. XXXXX zo dňa XXXXX podľa § 199 ods. 1 Trestného poriadku začal trestné stíhanie vo veci a uznesením vyššie uvedenej spisovej značky zo dňa XXXXX podľa § 206 ods. 1 Trestného poriadku vzniesol obvinenie XXXXX pre prečin neodvedenia dane a poistného podľa § 277 ods. 1 Trestného zákona, ktorého sa dopustila na tom skutkovom základe ako je uvedené vo výrokovej časti tohto uznesenia.

     Po ukončení vyšetrovania predložil vyšetrovateľ PZ tunajšej prokuratúre vyšetrovací spis s návrhom na zastavenie trestného stíhania podľa § 215 ods. 1 písm. h/ Trestného zákona.

     Preskúmaním vyšetrovacieho spisu som zisti, že návrh vyšetrovateľa PZ je dôvodný, nakoľko dňa 22.12.2011 obvinená dlžné poistné uhradila priamo v pobočke XXXXX čo potvrdila aj poverená zástupkyňa XXXXX XXXXX, XXXXX vo svojej výpovedi zo dňa 22.12.2011.

     Podľa § 215 ods. 1 písm. h/  Trestného poriadku  prokurátor zastaví trestné stíhanie ak  zanikla trestnosť činu.

     Podľa § 86 písm. e/ Trestného zákona, trestnosť trestného činu zaniká aj vtedy ak ide o trestný čin neodvedenia dane a poistného podľa § 277 alebo nezaplatenia dane a poistného podľa § 278, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.

     Vzhľadom k vyššie uvedenému bolo potrebné rozhodnúť tak, ako je to uvedené vo výrokovej časti uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Maroš Kuruc
prokurátor